CELEX: 62010CN0607
Language: bg
Date: 2010-12-22 00:00:00
Title: Дело C-607/10: Иск, предявен на 22 декември 2010 г. — Европейска комисия/Кралство Швеция

19.3.2011   
            
            
               BG
            
            
               Официален вестник на Европейския съюз
            
            
               C 89/8
            
         Иск, предявен на 22 декември 2010 г. — Европейска комисия/Кралство Швеция
   (Дело C-607/10)
   2011/C 89/15
   Език на производството: шведски
   
      Страни
   
   
      Ищец: Европейска комисия (представители: A. Alcover San Pedro и K. Simonsson)
   
      Ответник: Кралство Швеция
   
      Искания
   
   
               —
            
            
               да се установи, че като не е предприело необходимите мерки, за да гарантира посредством предоставянето на разрешителни в съответствие с членове 6 и 8 от Директива 2008/1/ЕО на Европейския Парламент и на Съвета от 15 януари 2008 година за комплексно предотвратяване и контрол на замърсяването (1) или, при необходимост, посредством преразглеждане и евентуално актуализиране на условията, че компетентните органи следят съществуващите инсталации да бъдат приведени в експлоатация в съответствие с изискванията на членове 3, 7, 9, 10 и 13, член 14, букви а) и б) и член 15 параграф 2 в срок до 30 октомври 2007 г., Кралство Швеция не е изпълнило задълженията си по тази директива;
            
         
               —
            
            
               да се осъди Кралство Швеция да заплати съдебните разноски.
            
         
      Правни основания и основни доводи
   
   От член 5 параграф 1 от Директивата КПКЗ произтича задължение за държавите членки да предприемат необходимите мерки, за да гарантират, че компетентните органи осигуряват контрол посредством предоставяне на разрешителни в съответствие с членове 6 и 8 от Директива 2008/1/ЕО на Европейския Парламент и на Съвета от 15 януари 2008 година за комплексно предотвратяване и контрол на замърсяването [Директива КПКЗ] или, при необходимост, посредством преразглеждане и евентуално актуализиране на условията, за привеждане в експлоатация в срок до 30 октомври 2007 г. на съществуващите инсталации в съответствие с изискванията на членове 3, 7, 9, 10 и 13, член 14, букви а) и б) и член 15 параграф 2. Комисията счита, че това задължение трябва да се разбира като обхващащо всички съществуващи инсталации във въпросните държави членки.
   В съответствие с установената съдебна практика преценката дали е налице нарушение на Договорите следва да бъде направена с оглед положението в съответната държава членка в края на периода, посочен в мотивираното становище. Както следва от отговора на Швеция на мотивираното становище, 33 съществуващи към съответния момент инсталации не отговарят на изискванията на директивата.
   Освен това, както става ясно от допълнителния отговор на Швеция на мотивираното становище, през октомври 2010 г., почти три години след изтичането на срока по Директивата КПКЗ, са останали 23 инсталации, които не отговарят на изискванията на директивата.
   
      (1)  ОВ L 24, 29.1.2008 г., стр. 8.